CELEX: 22009D0128
Language: mt
Date: 2009-12-04 00:00:00
Title: Deċiżjoni tal-Kumitat Konġunt taż-ŻEE Nru 128/2009 tal- 4 ta’ Diċembru 2009 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

11.3.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 62/16
               
            DEĊIŻJONI TAL-KUMITAT KONĠUNT TAŻ-ŻEE
      Nru 128/2009
      tal-4 ta’ Diċembru 2009
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ‘il quddiem imsejjaħ ‘il-Ftehim’, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim ġie emendat permezz tad-Deċiżjoni tal-Kumitat Konġunt taż-ŻEE Nru 62/2009 tas-29 ta’ Mejju 2009 (1).
               
            
                  (2)
               
               
                  Ir-Regolament (KE) Nru 1394/2007 tal-Parlament Ewropew u tal-Kunsill tat-13 ta’ Novembru 2007 dwar prodotti mediċinali ta’ terapija avvanzata u li jemenda d-Direttiva 2001/83/KE u r-Regolament (KE) Nru 726/2004 (2), kif ikkoreġut bil-ĠU L 87, 31.3.2009, p. 174, għandu jiġi inkorporat fil-Ftehim.
               
            
                  (3)
               
               
                  Ir-Regolament tal-Kummissjoni (KE) Nru 1234/2008 tal-24 ta’ Novembru 2008 li jikkonċerna l-eżami ta’ varjazzjonijiet fit-termini tal-awtorizzazzjonijiet għat-tqegħid fis-suq tal-prodotti mediċinali għall-użu mill-bniedem u tal-prodotti mediċinali veterinarji (3) għandu jiġi inkorporat fil-ftehim.
               
            
                  (4)
               
               
                  Id-Direttiva tal-Kummissjoni 2006/130/KE tal-11 ta’ Diċembru 2006 li timplimenta d-Direttiva 2001/82/KE tal-Parlament Ewropew u tal-Kunsill rigward l-istabbiliment tal-kriterji għall-eżenzjoni ta’ ċerti prodotti mediċinali veterinarji, għall-annimali li jipproduċu l-ikel mill-ħtieġa ta’ preskrizzjoni veterinarja (4) għandha tiġi inkorporata fil-ftehim.
               
            
                  (5)
               
               
                  Ir-Regolament (KE) Nru 1234/2008 jħassar ir-Regolament tal-Kummissjoni (KE) Nru 1084/2003 (5) u (KE) Nru 1085/2003 (6) li huma inkorporati fil-Ftehim u għalhekk għandhom jitħassru taħt il-Ftehim,
               
            IDDEĊIEDA KIF ĠEJ:
      Artikolu 1
      Il-Kapitolu XIII tal-Anness II għall-Ftehim għandu jiġi emendat kif ġej:
      
                  (1)
               
               
                  L-inċiż li ġej għandu jiżdied fil-punt 15q (id-Direttiva 2001/83/KE tal-Parlament Ewropew u tal-Kunsill):
                  
                              “—
                           
                           
                              
                                 32007 R 1394: Ir-Regolament (KE) Nru 1394/2007 tal-Parlament Ewropew u l-Kunsill tat-13 ta’ Novembru 2007 (ĠU L 324, 10.12.2007, p. 121), kif rettifikat mill-ĠU L 87, 31.3.2009, p. 174.”
                           
                        
            
                  (2)
               
               
                  Dan li ġej għandu jiġi miżjud mal-punt 15zb (ir-Regolament (KE) Nru 726/2004 tal-Parlament Ewropew u tal-Kunsill):
                  “, kif emendat minn:
                  
                              —
                           
                           
                              
                                 32007 R 1394: Ir-Regolament (KE) Nru 1394/2007 tal-Parlament Ewropew u l-Kunsill tat-13 ta’ Novembru 2007 (ĠU L 324, 10.12.2007, p. 121), kif rettifikat mill-ĠU L 87, 31.3.2009, p. 174.”
                           
                        
            
                  (3)
               
               
                  It-test tal-punti 15r (ir-Regolament tal-Kummissjoni (KE) Nru 1084/2003) u 15s (ir-Regolament tal-Kummissjoni (KE) Nru 1085/2003) għandhom jitħassru.
               
            
                  (4)
               
               
                  Il-punt li ġej għandu jiddaħħal wara l-punt 15zf (id-Direttiva tal-Kummissjoni 2005/28/KE):
                  
                              “15zg.
                           
                           
                              
                                 32006 L 0130: Id-Direttiva tal-Kummissjoni 2006/130/KE tal-11 ta’ Diċembru 2006 li timplimenta d-Direttiva 2001/82/KE tal-Parlament Ewropew u tal-Kunsill rigward l-istabbiliment tal-kriterji għall-eżenzjoni ta’ ċerti prodotti mediċinali veterinarji, għall-annimali li jipproduċu l-ikel mill-ħtieġa ta’ preskrizzjoni veterinarja (ĠU L 349, 12.12.2006, p. 15).
                           
                        
                              15zh.
                           
                           
                              
                                 32007 R 1394: Ir-Regolament (KE) Nru 1394/2007 tal-Parlament Ewropew u tal-Kunsill tat-13 ta’ Novembru 2007 dwar prodotti mediċinali ta’ terapija avvanzata u li jemenda d-Direttiva 2001/83/KE u r-Regolament (KE) Nru 726/2004 (ĠU L 324, 10.12.2007, p. 121) kif rettifikat bil-ĠU L 87, 31.3.2009, p. 174.
                              Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattament li ġej:
                              L-istati tal-EFTA għandhom ikunu għal kollox assoċjati mal-ħidma tal-Kumitat għal terapija Avvanzata, iżda mingħajr id-dritt tal-vot.
                           
                        
                              15zi.
                           
                           
                              
                                 32008 R 1234: ir-Regolament tal-Kummissjoni (KE) Nru 1234/2008 tal- 24 ta’ Novembru 2008 li jikkonċerna l-eżami ta’ varjazzjonijiet fit-termini tal-awtorizzazzjonijiet għat-tqegħid fis-suq tal-prodotti mediċinali għall-użu mill-bniedem u tal-prodotti mediċinali veterinarji (ĠU L 334, 12.12.2008, p. 7).”
                           
                        
            Artikolu 2
      It-testi tar-Regolamenti (KE) Nru 1394/2007, kif korretti permezz tal-ĠU L 87, 31.3.2009, p. 174 u (KE) Nru 1234/2008, u Direttiva 2006/130/KE fil-lingwa Islandiża u dik Norveġiża, li se jkunu ppubblikati fis-Supplimet taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għanda tidħol fis-seħħ fis-5 ta’ Diċembru 2009, sakemm in-notifiki kollha taħt l-Artikoli 103(1) tal-Ftehim, ikunu saru lill-Kumitat Konġunt taż-ŻEE (*) jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 61/2009 tad-29 ta’ Mejju 2009, liema minn dawn jiġu fl-aktar stadju tard.
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, l-4 ta’ Diċembru 2009.
         
            
               Għall-Kumitat Konġunt taż-ŻEE
            
            
               Il-President
            
            Oda Helen SLETNES
         
      
      
         (1)  ĠU L 232, 3.9.2009, p. 18.
      
         (2)  ĠU L 324, 10.12.2007, p. 121.
      
         (3)  ĠU L 334, 12.12.2008, p. 7.
      
         (4)  ĠU L 349, 12.12.2006, p. 15.
      
         (5)  ĠU L 159, 27.6.2003, p. 1.
      
         (6)  ĠU L 159, 27.6.2003, p. 24.
      
         (*)  Ma huma indikati l-ebda ħtiġijiet kostituzzjonali.